**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19 и 61/21), члана 5. и 29. Одлуке о пословним зградама, пословним просторијама, друштвеним домовима, гаражама и другим непокретностима у својини града Градишка(„Службени гласник Општине Градишка, бр. 10/17, 14/18, 2/19 и 4/19) и („Службени гласник града Градишка, број 11/19 и 10/22) и чл. 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“,број 5/19) Скупштина града Градишка на сједници одржаној дана\_\_\_\_\_\_\_\_2022. године доноси:

 О Д Л У К У

 о

давању на коришћење пословног простора у својини Града Градишка Удружењу иноватора Градишка

 I

Овом Одлуком даје се на коришћење пословни простор у својини Града Градишка „Удружењу иноватора Градишка“ и то простор у улици Видовданска 7 у пословној згради (Црвена зграда) површине 21,16 m², изграђеној на к.ч. бр. 467 и 476 к.о. Градишка-град уписан у књигу уложених уговора о продаји пословних зграда, пословних просторија и гаража у листу број 141.

 II

Пословни простор из тачке I даје се на коришћење искључиво ради обављања регистроване дјелатности без накнаде на период од двије године.

 III

Oвлашћује се Градоначелник да, у име града Градишка, закључи уговор о условима коришћења пословног простора из тачке I са корисником.

 IV

Ова одлука ступа на снагу осмог дана од дана објављивања у „Службеном гласнику града Градишка“.

**Број:** 01-022-\_\_\_\_\_\_\_/22

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

 **Скупштине Града**

 **Миленко Павловић**

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка Закона о локалној самоуправи (''Службени гласник Републике Српске'' бр. 97/16, 36/19 и 61/21) којим је прописано да Скупштина јединица локалне самоуправе располаже имовином јединице локалне самоуправе, члану 5. став 2. Одлуке о пословним зградама, пословним просторијама, друштвеним домовима, гаражама и другим непокретностима у својини града Градишка („Службени гласник Општине Градишка“, бр. 10/17, 14/18, 2/19 и 4/19) и („Службени гласник града Градишка“, број 11/19 и 10/22) којим је прописано да Одлуку о давању на коришћење пословних просторија у власништву града доноси Скупштина града на приједлог Градоначелника, те члану 29. исте Одлуке којим је прописано да се некретнине у власништву Града могу дати на коришћење без накнаде између осталог и установама и организацијама чији је оснивач град, те чл. 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Имајући у виду чињеницу да корисник из члана I ове одлуке обавља дјелатност од општег интереса, а Удружење иноватора је засновано на савременим знањима, истраживањима и примјењеним технолошким иновацијама и има за циљ да се град развија као иновационо друштво, те је потребно донијети ову одлуку како би се на правно правилан начин, а у складу са важећом регулативом уредило питање коришћења градских пословних простора без накнаде.

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

ОБРАЂИВАЧ: ОВЛАШТЕНИ ПРЕДЛАГАЧ:

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_